Toe Blake

Hector "Toe" Blake (* 21. august 1912, Victoria Mines, Ontário, Kanada – † 17. máj 1995, Montreal, Quebec) bol profesionálny kanadský hokejista a tréner v NHL. Najznámejší je pre svoju troj dekádovú spoluprácu s Montrealom Canadiens, vyhral s nimi 10 Stanley Cupov. Hrával v rokoch 1934 až 1948. Od roku 1955 až do 1968 bol hlavným trénerom klubu NHL Montreal Canadiens. V roku 2017 bol menovaný do zoznamu 100 najlepších hráčov histórie NHL. 

 Hokejová kariéra 
Blake hral juniorský a seniorský hokej v oblasti Sudbury a bol víťazom Memorial Cupu v roku 1932, s tímom Sudbury Cub Wolves. Hral za Hamilton Tigers z Ontário Hockey Association v sezóne 1934 - 35, potom sa 22. februára 1935 pridal k Montreal Maroons z National Hockey League, v NHL debutoval o dva dni neskôr 24. februára proti Chicago Black Hawks. Blake odohral osem zápasov s Maroons v sezóne 1934-35, ale nezískal žiadne body, nehral v žiadnom zápase play-off, ale keď Maroons získali Stanley Cup sa na trofeji sa objavilo aj Blakeove meno. Blake potom hral za Canadiens až do skončenia kariéry v roku 1948. V rokoch 1938–1939 získal Hart Memorial Trophy ako najcennejší hráč NHL, v tom istom roku bol tiež víťazom bodovania s 47 bodmi. Počas posledných ôsmich sezón bol kapitánom tímu a v rokoch 1944 a 1946 viedol Canadiens k Stanley Cupom. V poslednom roku kariéry, v ktorom mu bol uložený iba jeden menší trest, sa stal prvým hráčom Canadiens, ktorý vyhral Lady Byng Memorial Trophy za športovú hru. Jediný hráč Canadiens, ktorému sa to podarilo zopakovať bol Mats Naslund (v rokoch 1987 - 1988).

Počas hrania s Canadiens bol súčasťou tria s názvom "Punch Line", s Elmerom Lachom v strede a Maurice Richardom na pravom krídle. Vo finále súťaže o Stanley Cup v roku 1944, v čase 9:12 prvého predĺženia zápasu číslo štyri strelil víťazný gól, ktorým pomohol Canadiens poraziť Chicago Blackhawks v štyroch zápasoch a zaistil tak tímu Stanley Cup. V nasledujúcej sezóne sa celá formácia Punch Line stala len druhou útočnou formáciou, ktorá skončila na prvom, druhom a treťom mieste v NHL bodovaní v jednej sezóne (Lach mal 80 bodov, Richard 73 a Blake 67). Pred nimi to dosiahla len zostava Bostonu Bruins, známa ako Kraut Line v rokoch 1939 - 40 a v rokoch 1949 - 50 ich nasledovala Production Line z Detroitu Red Wings.

Počas prehry s New York Rangers 11. januára 1948, sa Blake zrazil s hráčom Rangers Bill Juzdom, nešťastne narazil na mantinel a utrpel dvojitú zlomeninu členku, to ukončilo jeho hráčsku kariéru NHL. V roku 1998 bol zaradený na 66. miesto v zozname The Hockey News pre 100 najvýznamnejších hráčov NHL všetkých čias.

Po ôsmich rokoch trénovania niekoľkých kanadských juniorských tímov pridružených k NHL, bol v rokoch 1955 - 56 vymenovaný za hlavného trénera Canadiens a nahradil Dicka Irvina. Blake hovoril plynulo po francúzsky a vedenie Canadiens tiež cítilo, že Richardov bývalý spoluhráč by bol vhodnejší na kontrolu výbušnej povahy hviezdy.

Blake trénoval Canadiens trinásť rokov a vyhral osem Stanley Cupov - najúspešnejší tréner v histórii tímu a druhý najúspešnejší ligový celkovo, po Scotty Bowmanovi, ktorý vyhral päť pohárov s Canadiens, jeden s Pittsburghom Penguins a tri s Detroit Red Wings. Zatiaľ žiadny tréner nevyrovnal 500 víťazstiev v základnej časti s Canadiens. Podarilo sa mu zvíťaziť v každej z prvých piatich sezón ako hlavný tréner, pričom táto víťazná šnúra je rekordom NHL, ktorý platí dodnes. Jediným ďalším človekom, ktorý dokázal niečo podobné v prvých piatich sezónach ako tréner alebo manažér ktoréhokoľvek tímu v severoamerických profesionálnych športoch, je Casey Stengel z New Yorku Yankees, hoci na rozdiel od Blaka neboli Yankees prvým tímom, ktorý Stengel managoval.

Blake odišiel po tom, ako si Habs zabezpečili pohár v zápase číslo štyri finále v roku 1968.

Blake odmietol žiadosť Jacquesa Planta nosiť počas zápasov masku zo strachu, že by to zhoršilo jeho videnie. Avšak, po strele od hráča Rangers Andy Bathgate si Plante zlomil nos zápase 1. novembra 1959, Blake nakoniec ustúpil.

 Osobný život 
Blake sa narodil tam, kde je teraz mesto duchov Victoria Mines a hokejovo vyrástol v meste Coniston neďaleko mesta Sudbury v severnom Ontáriu.

Jeho prezývka pochádza z detského zážitku: jeho mladšia sestra mala ťažkosti s vyslovením jeho mena, čo vytvorilo niečo ako „Hec-toe“. Tak vznikla prezývka „Toe“ a nakoniec nahradila prezývku, ktorú dostal ako strelec, Old Lamplighter, pretože často dokázal rozsvietiť svetlo za bránou. 

Po odchode z Canadiens, Blake a jeho rodina natrvalo zostala v Montreale. V roku 1952 otvoril krčmu Toe Blake's Tavern na rohu ulice Guy Street a Saint Catherine Street v Montreale, len pár blokov od Montreal Forum. Hostinec je zatvorený od roku 1983.

Blake v posledných rokoch trpel Alzheimerovou chorobou. Keď ho rešpektovaný spisovateľ Red Fisher navštívil v opatrovateľskom dome v roku 1989, Blake nespoznal svojho starého priateľa. Blake zomrel na zápal pľúc, typický pre pacientov s Alzheimerovou chorobou, 17. mája 1995 vo veku 82 rokov.

Bol strýkom Mika Blakea.

 Dedičstvo 
Blake bol prijatý do Siene slávy NHL v roku 1966 a tal sa členom Order of Canada v roku 1982. Na jeho počesť je pomenovaný park, ktorý sa nachádza hneď vedľa jeho domova v Montreale West.

V roku 2011 bolo komunitné centrum v Blakeovom rodnom meste Coniston, Ontário, na jeho počesť premenované na „Toe Blake Memorial Arena“.

 Hráčske štatistiky 
Základná časťPlay offSezónaTímLigaZGABTmZGABTm1929/30Cochrane DunlopsNOJHA73034 --- --- --- --- ---1930/31Sudbury Cub WolvesNOJHA631412200061930/31Sudbury IndustriesNOHA817810311241930/31Sudbury Cub WolvesM-Cup --- --- --- --- ---541561930/31Sudbury WolvesAl-Cup --- --- --- --- ---331401931/32Sudbury Cub WolvesNOJHA35054 --- --- --- --- ---1931/32Falconbridge FalconsNOHA1081918210121932/33Hamilton TigersOHA-Sr.22941326200021933/34Hamilton TigersOHA-Sr.231942328343741933/34Hamilton TigersAl-Cup --- --- --- --- ---852741934/35Hamilton TigersOHA-Sr.1815112648 --- --- --- --- ---1934/35Montreal MaroonsNHL80000100001935/36Providence RedsCAHL3312112365723521935/36Montreal CanadiensNHL1112328 --- --- --- --- ---1936/37Montreal CanadiensNHL4310122212510101937/38Montreal CanadiensNHL4317163333331421938/39Montreal CanadiensNHL4824234710311221939/40Montreal CanadiensNHL4817193648 --- --- --- --- ---1940/41Montreal CanadiensNHL4812203249303351941/42Montreal CanadiensNHL4817284519303321942/43Montreal CanadiensNHL4823365926543701943/44Montreal CanadiensNHL412633591097111821944/45Montreal CanadiensNHL4929386725602251945/46Montreal CanadiensNHL5029215029761351946/47Montreal CanadiensNHL6021295061127901947/48Montreal CanadiensNHL32915244 --- --- --- --- ---1948/49Buffalo BisonsAHL181340 --- --- --- --- ---1949/50Valleyfield BravesQSHL4312152715301101950/51Valleyfield BravesALX-Cup10000 --- --- --- --- ---NHL Celkovo5772352925272825725376223

 Trénerské štatistiky 
TímSezónaZákladná časťPosezónne
umiestnenieZVPRBKoniecMontreal Canadiens1955–56704515101001. v NHLStanley CupMontreal Canadiens1956–5770352312822. v NHLStanley CupMontreal Canadiens1957–5870431710961. v NHLStanley CupMontreal Canadiens1958–5970391813911. v NHLStanley CupMontreal Canadiens1959–6070401812921. v NHLStanley CupMontreal Canadiens1960–6170411910921. v NHLPrehra v semi-fináleMontreal Canadiens1961–6270421414981. v NHLPrehra v semi-fináleMontreal Canadiens1962–6370281923793. v NHLPrehra v semi-fináleMontreal Canadiens1963–6470362113851. v NHLPrehra v semi-fináleMontreal Canadiens1964–6570362311832. v NHLStanley CupMontreal Canadiens1965–667041218901. v NHLStanley CupMontreal Canadiens1966–6770322513772. v NHLPrehra vo fináleMontreal Canadiens1967–6874422210941. VýchodnáStanley CupTotal9145002551591,159-13x Play-off
8x Stanley Cup

 Ocenenia 
 Stanley Cup — 1935 (s Montreal Maroons ako hráč)
 Stanley Cup — 1944, 1946 (s Montrealom Canadiens ak hráč)
 Stanley Cup — 1956, 1957, 1958, 1959, 1960, 1965, 1966, 1968 (Hlavný tréner Montreal Canadiens)
 Hart Trophy — 1939
 Líder bodovania — 1939
 Lady Byng Trophy — 1946
 NHL prvý All-Star tím — 1939, 1940, 1945
 NHL druhý All-Star tím — 1946
 V januári, 2017, bol Blake v skupine hráčov v zozname '100 Greatest NHL Players'.

 Zdroje 
TOP 100 NHL hráčov

1947/48 sezóna

Top 10 Canadiens

Legends of Hockey

 Referencie 

Kategória:Hráči Montreal Canadiens
Kategória:Tréneri NHL
Kategória:Členovia Hokejovej siene slávy
Kategória:Víťazi Stanleyho pohára
Kategória:Úmrtia na pneumóniu